నీనా ప్రసాద్

నీనా ప్రసాద్, కేరళకు చెందిన నృత్య కళాకారిణి, నాట్య గురువు. మోహినియాట్టంలో ప్రావీణ్యం సంపాదించింది.  తిరువనంతపురంలో భర్తంజలి అకాడమీ ఆఫ్ ఇండియన్ డ్యాన్సెస్, చెన్నై సౌగండిక సెంటర్ ఫర్ మోహిన్యాట్టం సంస్థలను స్థాపించింది.

 జననం, విద్య 
నీనా ప్రసాద్ కేరళలోని త్రివేండ్రంలో జన్మించింది. భరతనాట్యం, కూచిపూడి, మోహినియాట్టం,కథాకళిలో ప్రావీణ్యం సాధించింది. ఆంగ్ల సాహిత్యంలో ఎంఏ చేసిన తరువాత, కలకత్తాలోని రవీంద్రభారతి విశ్వవిద్యాలయం నుండి "దక్షిణ భారతదేశ శాస్త్రీయ నృత్యాలలో లాస్య, తాండవ భావనలు-ఎ డిటైల్డ్ స్టడీ" అనే అంశంపై పిహెచ్‌డి పట్టా పొందింది. రీసెర్చ్ సెంటర్ ఫర్ క్రాస్ కల్చరల్ మ్యూజిక్ అండ్ డ్యాన్స్ పెర్ఫార్మెన్స్, యూనివర్శిటీ ఆఫ్ సర్రే నుండి పోస్ట్ డాక్టరల్ రీసెర్చ్ ఫెలోషిప్ కూడా లభించింది.
 శిక్షణలు 
 మోహినియాట్టం - కళామండలం సుగంధి - 8 సంవత్సరాలు
 కళామండలం క్షేమావతి - 3 సంవత్సరాలు
 భరతనాట్యం - పద్మశ్రీ అడయార్ కె. లక్ష్మణ్ – 11 సంవత్సరాలు
 కూచిపూడి - పద్మభూషణ్ వెంపట్టి చిన సత్యం –12 సంవత్సరాలు
 కథాకళి - వెంబయం అప్పుకుట్టన్ పిళ్లై – 10 సంవత్సరాలు

 అవార్డులు 
 మయిల్‌పీలి అవార్డు
 నిర్త్య చూడామణి అవార్డు (2015)
 కేరళ కల్మండలం అవార్డు 2017 (మోహినియాట్టం)

 మూలాలు 

వర్గం:జీవిస్తున్న ప్రజలు
వర్గం:కేరళ మహిళలు
వర్గం:కూచిపూడి నృత్య కళాకారులు
వర్గం:భరతనాట్య కళాకారులు
వర్గం:కథాకళి నృత్య కళాకారులు